stanford-oval/wikipedia huggingface dataset:
Lebrija
Aiheesta muualla

Kuvia tai muita tiedostoja aiheesta Lebrija Wikimedia Commonsissa
Sevillan maakunnan kunnat
Aguadulce
Alanís
Albaida del Aljarafe
Alcalá de Guadaíra
Alcalá del Río
Alcolea del Río
Algámitas
Almadén de la Plata
Almensilla
Arahal
Aznalcázar
Aznalcóllar
Badolatosa
Benacazón
Bollullos de la Mitación
Bormujos
Brenes
Burguillos
Camas
Cantillana
Carmona
Carrión de los Céspedes
Casariche
Castilblanco de los Arroyos
Castilleja de Guzmán
Castilleja de la Cuesta
Castilleja del Campo
Cazalla de la Sierra
Cañada Rosal
Constantina
Coria del Río
Coripe
Dos Hermanas
Écija
El Castillo de las Guardas
El Coronil
El Cuervo de Sevilla
El Garrobo
El Madroño
El Pedroso
El Real de la Jara
El Ronquillo
El Rubio
El Saucejo
El Viso del Alcor
Espartinas
Estepa
Fuentes de Andalucía
Gelves
Gerena
Gilena
Gines
Guadalcanal
Guillena
Herrera
Huévar del Aljarafe
Isla Mayor
La Algaba
La Campana
La Lantejuela
La Luisiana
La Puebla de Cazalla
La Puebla de los Infantes
La Puebla del Río
La Rinconada
La Roda de Andalucía
Las Cabezas de San Juan
Las Navas de la Concepción
Lebrija
Lora de Estepa
Lora del Río
Los Corrales
Los Molares
Los Palacios y Villafranca
Mairena del Alcor
Mairena del Aljarafe
Marchena
Marinaleda
Martín de la Jara
Montellano
Morón de la Frontera
Olivares
Osuna
Palomares del Río
Paradas
Pedrera
Peñaflor
Pilas
Pruna
Salteras
San Juan de Aznalfarache
San Nicolás del Puerto
Sanlúcar la Mayor
Santiponce
Sevilla
Tocina
Tomares
Umbrete
Utrera
Valencina de la Concepción
Villamanrique de la Condesa
Villanueva de San Juan
Villanueva del Ariscal
Villanueva del Río y Minas
Villaverde del Río
Lankojärvi (järvi Lankojärvellä)

| Lankojärvi |
| --- | --- |
Valtiot:  Suomi
Paikkakunta:  Pello
Koordinaatit:  66°43′33″N, 24°23′08″E
Vesistöalue ja valuma-alueen tietoja
Laskujoki:  Sirkkakoski 
Järvinumero:  67.941.1.001
Mittaustietoja
Pinnankorkeus:  79,2 m  
Rantaviiva:  21,4025 km  
Pinta-ala:  4,62848 km²   
Tilavuus:  0,01301499681 km³ 
Keskisyvyys:  2,76 m  
Suurin syvyys:  8,8 m  
Saaria:  1 
 fiLankojärvi 
Lankojärvi  on Lapissa Pellossa Lankojärven kylän lähellä sijaitseva järvi.
Maantietoa

Järven pinta-ala on 463 hehtaaria eli 4,6 neliökilometriä, se on 7,8 kilometriä pitkä ja 1,1 kilometriä leveä. Sillä on yksi saari, jonka pinta-ala on 4,8 hehtaaria, mikä tekee 1,0 % järven pinta-alasta. Järvi on luodattu ja siitä on julkaistu syvyyskartat. Järven tilavuudeksi on saatu 13,0 miljoonaa kuutiometriä eli 0,013 kuutiokilometriä. Sen keskisyvyys on 2,8 metriä ja suurin syvyys on 8,8 metriä. Sen rantaviivan pituus on 21,4 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Lankojärven alueella (67.94), jonka Lankojärven lähialueeseen (67.941) se kuuluu. Järven vedenpinnan korkeus on 79,2 metriä mpy.
Layer Cake – diilerin käsikirja

| Layer Cake – diilerin käsikirja> Layer Cake |
| --- | --- |

Ohjaaja:  Matthew Vaughn
Käsikirjoittaja:  Kirja & käsikirjoitus: J.J. Connolly
Tuottaja:  Adam Bohling Stephen Marks David Reid Matthew Vaughn
Säveltäjä:  Lisa Gerrard
Kuvaaja:  Ben Davis
Leikkaaja:  Jon Harris
Pääosat:  Daniel Craig Sienna Miller Colm Meaney Kenneth Cranham George Harris Jamie Foreman Michael Gambon
Valmistustiedot
Valmistusmaa:   Yhdistynyt kuningaskunta
Tuotantoyhtiö:  Sony Pictures Classics
Levittäjä:  Columbia Pictures
Kesto:  105 min
Alkuperäiskieli:  englanti
Budjetti:  4 000 000 £
Aiheesta muualla
IMDb 
Elonet
AllMovie
Infobox OKNimi-testi OK: 
Layer Cake – diilerin käsikirja (joskus kirjoitettu myös L4YER CAKE) on vuonna 2004 ensi-iltansa saanut Matthew Vaughnin ohjaama brittiläinen gangsterijännityselokuva. Elokuva perustuu J. J. Connollyn samannimiseen romaaniin. Elokuvassa näyttelee pääosassa Daniel Craig.
Näyttelijät

| 0 | 1 | 2 |
| --- | --- | --- |
|   Daniel Craig   | … |   XXXX    |
|   Colm Meaney   | … |   Gene McGuire   |
|   George Harris   | … |   Morty   |
|   Michael Gambon   | … |   Eddie Temple   |
|   Kenneth Cranham   | … |   James Lionel Price   |
|   Jamie Foreman   | … |   The Duke   |
|   Sally Hawkins   | … |   Slasher   |
|   Sienna Miller   | … |   Tammy   |
|   Tom Hardy   | … |   Clarkie   |
|   Nathalie Lunghi   | … |   Charlotte Spencer-Temple   |
|   Dexter Fletcher   | … |   Cody   |
|   Steve John Shepherd   | … |   Tiptoes   |
|   Tamer Hassan   | … |   Terry   |
|   Burn Gorman   | … |   Gazza   |
|   Ben Whishaw   | … |   Sidney   |
|   Jason Flemyng   | … |   Crazy Larry   |
|   Marcel Iures   | … |   Slavo   |
Arvostelut

Layer Cake on saanut metacritic.com-sivustolla pisteet 73 ja käyttäjien keskimääräisen arvosanan 8.4.
Layer Cake on saanut Rotten Tomatoes -sivustolla tomatometer-arvosanan 80% ja käyttäjien keskimääräisen arvosanan 84%.
Aiheesta muualla

Ilja Rautsi: Layer Cake – diilerin käsikirja (2004)  5.7.2005. Elitisti.
Lili Simmons

| Lili Simmons> Henkilötiedot |
| --- | --- |
Koko nimi:  Lili Marie Simmons
Syntynyt: 23. heinäkuuta 1993 (ikä 31) Cardiff-by-the-Sea, Kalifornia, Yhdysvallat
Ammatti:  näyttelijä, malli
Näyttelijä
Aktiivisena:  2010–
Merkittävät roolit:  Rebecca Bowman (Banshee)
Aiheesta muualla
IMDb 
Elonet
Lili Marie Simmons (s. 23. heinäkuuta 1993 Cardiff-by-the-Sea, Kalifornia) on yhdysvaltalainen näyttelijä ja malli. Hänet tunnetaan parhaiten roolistaan Rebecca Bowmanina televisiosarjassa Banshee (2013–2016). Simmons aloitti uransa Ford Modelsin mallina.
Simmons on myös esiintynyt muun muassa elokuvissa Nörtti Uljas (2011), Bone Tomahawk (2015) ja Sound of Violence (2021) sekä televisiosarjoissa Zeke ja Luther (2011), True Detective (2014), Havaiji 5-0 (2014–2017), Ray Donovan (2017), Westworld (2016–2022), The Purge (2018) ja Gotham (2019).
Aiheesta muualla

Lili Simmons Internet Movie Databasessa. (englanniksi)
Libera

Libera tarkoittaa muun muassa seuraavia:
Libera, suomalainen ajatushautomo
Libera, roomalaisten jumala
Libera, brittiläinen poikakuoro
Libera, mafianvastainen italialainen järjestö
Libera, Salvadore Fabrizian säveltämä laulu, Italian edustaja Eurovision laulukilpailussa 1977
Sukunimi

Adalberto Libera (1903–1963), italialainen arkkitehti
Piotr Libera (s.  1951), puolalainen roomalaiskatolinen piispa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Libera”, voi hakea sivunnimihaulla, laajalla sivunnimihaulla tai tekstihaulla.
Lavr Kornilov

Lavr Kornilov vuonna 1916.
Lavr Georgijevitš Kornilov (ven. Лавр Гео́ргиевич Корни́лов; 30. elokuuta (J: 18. elokuuta) 1870 Karkanlinsk, Semipalatinskin alue, Venäjän keisarikunta – 13. huhtikuuta 1918 lähellä Jekaterinodaria, Neuvosto-Venäjä) oli venäläinen jalkaväenkenraali ja kasakka. Hän oli ensimmäisen maailmansodan aikana Venäjän armeijan ylipäällikkönä elo–syyskuussa 1917 ja johti Kornilovin kapinana tunnettua epäonnistunutta vallankaappausyritystä Venäjän väliaikaista hallitusta vastaan. Venäjän sisällissodassa Kornilov komensi valkoisiin armeijoihin kuulunutta vapaaehtoisarmeijaa, mutta hän kaatui jo sodan alkuvaiheessa.
Elämäkerta > Ura ennen Venäjän vallankumousta

Kornilov syntyi Ust-Kamenogorskissa nykyisessä Kazakstanissa. Hänen isänsä oli kasakka ja äitinsä eri tietojen mukaan joko kazakki tai kalmukki. Kornilov korosti myöhemmin avoimesti ”eksoottista” etnistä taustaansa. Hän loi kuitenkin sotilasuransa Venäjän tavanomaisessa armeijassa eikä kasakkajoukoissa. Valmistuttuaan Omskissa toimineesta Siperian kadettikoulusta vuonna 1890 ja Pietarin Mikaelin tykistökoulusta vuonna 1892 hän palveli tykistöupseerina Turkestanissa. Hän suoritti myös Nikolain yleisesikunta-akatemian vuonna 1898 ja palveli vuodesta 1901 Turkestanin sotilaspiirin esikunnassa.
Kornilov osallistui 1890-luvulla sotilasmaantieteellisiin tutkimusretkiin Pamirin alueella ja teki myöhemmin tiedusteluretkiä Venäjän naapurivaltioiden puolelle Afganistaniin, Itä-Turkestaniin, Persiaan ja Intiaan. Hän oli tiedustelutehtävissä myös vuosien 1904–1905 Venäjän–Japanin sodan aikana, jolloin hän oli esikuntaupseerina 1. tarkk’ampujaprikaatissa ja osallistui Mukdenin taisteluun. Vaikka sota oli Venäjälle tappiollinen, Kornilov sai tilaisuuden näyttää taitonsa ja rohkeutensa. Vuosina 1907–1911 hän oli Venäjän sotilasattaseana Pekingissä. Palattuaan Venäjälle Kornilov oli eri prikaatien komentajana ja palveli vuosina 1911–1913 rajavartiojoukoissa Kaukoidässä.
Ensimmäisen maailmansodan puhjetessa Kornilov oli prikaatinkomentajana, mutta siirtyi jo elokuussa 1914 komentamaan 48. jalkaväkidivisioonaa. Hän jäi Gorlicen–Tarnówin offensiivin yhteydessä maaliskuussa 1915 haavoittuneena itävaltalaisten vangiksi Przemyślin luona, mutta tervehdyttyään hän pakeni heinäkuussa 1916 takaisin Venäjän puolelle, mikä toi hänelle sankarin maineen. Venäjän lehdistö paisutteli Kornilovin saavutusta, koska rintamalta kantautui muuten lähinnä huonoja uutisia. Syyskuusta 1916 alkaen hän komensi XXV armeijakuntaa lounaisrintamalla.
Elämäkerta > Venäjän sisällissota

Kerenskin kukistuttua tämän nimittämä ylipäällikkö Nikolai Duhonin määräsi 2. joulukuuta (19. marraskuuta) 1917 vapauttamaan Kornilovin ja muut tämän kanssa kapinasta vangitut kenraalit, ja he pakenivat etelään Donille atamaani Aleksei Kaledinin kasakkajoukkojen suojiin. Muista poiketen Kornilov yritti taittaa 1 400 kilometrin matkan ratsain kokoamansa kolmensadan turkmeenin muodostaman henkivartioston kanssa. Hän selvisi lukuisista bolševikkien väijytyksistä, mutta kohdattuaan panssarijunan ja menetettyään oman hevosensa hän suostui lopulta kulkemaan loppumatkan junalla talonpojaksi naamioituneena ja vapautti henkivartijansa palveluksesta. Hän saapui 19. (6.) joulukuuta Novotšerkasskiin ja perusti siellä yhdessä kenraali Mihail Aleksejevin kanssa vapaaehtoisarmeijana tunnetun valkoisen armeijan. Kornilovista tuli 7. tammikuuta 1918 (25. joulukuuta 1917) vapaaehtoisarmeijan sotilaallinen komentaja kuolemansairaan Aleksejevin vastatessa sen poliittisesta, taloudellisesta ja hallinnollisesta johdosta. Miesten yhteistyötä hiersi se, että Aleksejev oli toiminut Kerenskin nimittämänä Venäjän armeijan ylipäällikönä Kornilovin kapinan aikana ja vastannut Kornilovin pidätyksestä.
Bolševikkien vallattua Rostovin ja Novotšerkasskin ja Kaledinin tehtyä itsemurhan vapaaehtoisarmeijan oli paettava. Kornilov johti helmikuun 1918 lopussa 3 700 miestä käsittäneet joukkonsa etelään pitkälle ”jäämarssille” talvisen Kubanin aron halki. Yhdistettyään voimansa Kubanin kasakoita komentaneen Viktor Pokrovskin kanssa hän ryhtyi 10. huhtikuuta piirittämään Jekaterinodaria. Kornilov kuoli kolme päivää myöhemmin bolševikkien tykistön saatua kranaatilla täysosuman hänen päämajanaan toimineeseen maalaistaloon. Hänen seuraajansa Anton Denikin määräsi vapaaehtoisarmeijan vetäytymään takaisin pohjoiseen. Kornilov haudattiin 15. huhtikuuta Gnatšbaun saksalaiseen siirtokuntaan, mutta seuraavana päivänä paikalle saapuneet bolševikit kaivoivat ruumiin haudasta ja polttivat sen roskakasassa Jekaterinodarissa. Denikin valtasi lopulta kaupungin muutamaa kuukautta myöhemmin.
Jälkiarvioita

Eräät myöhemmät sotahistorioitsijat ovat pitäneet Kornilovin sotilaallisia saavutuksia enintään keskinkertaisina. Monien aikalaisten mielestä hänellä oli enemmän rohkeutta kuin älyä.
Historiantutkijat ovat esittäneet erilaisia näkemyksiä siitä, mihin Kornilov varsinaisesti pyrki toimillaan syyskuussa 1917. Yhden käsityksen mukaan kyseessä oli Kornilovin etukäteen suunnittelema vallankaappausyritys, toisen tulkinnan mukaan hän halusi alkuaan luoda autoritaarisemman hallinnon yhdessä Kerenskin kanssa ja päätti ryhtyä kapinaan vasta Kerenskin julistettua hänet erotetuksi, ja kolmannen näkemyksen mukaan Kerenski manipuloi petollisesti yksinkertaista Kornilovia vahvistaakseen omaa asemaansa.
Aiheesta muualla

Kuvia tai muita tiedostoja aiheesta Lavr Kornilov Wikimedia Commonsissa
Kornilov Moskovassa elokuussa 1917.
Muistomerkki Kornilovin kuolinpaikalla. Kuolinpäiväksi on merkitty juliaanisen kalenterin mukainen 31.3.1918.
Libbyn vankila

Libbyn vankila vuonna 1865
Libbyn vankila oli pahamaineinen Etelävaltioiden vankila Unionin upseereille Yhdysvaltain sisällissodan aikana. Vankila tuli kuuluisaksi vankien kovasta kohtelusta, ja oli Andersonvillen vankileirin jälkeen pahamaineisin. Vankila avattiin vuonna 1861. Vankilaa johti kapteeni Luther Libby ja hänen poikansa George W. Libby. Vankilasta tapahtui useita pakenemisia. Sisällissodan päätyttyä 1865 vankilassa säilytettiin etelävaltioiden armeijan upseereja.
Vuonna 1862 vankilassa oli 700 vankia, seuraavana vuonna heidän lukumääränsä kasvoi tuhanteen.
Aiheesta muualla

Kuvia tai muita tiedostoja aiheesta Libbyn vankila Wikimedia Commonsissa
Lewis Capaldi

Lewis Capaldi 2019.
Lewis Capaldi on skotlantilainen laulaja ja sanoittaja. Hänen ensialbuminsa Divinely Uninspired To A Hellish Extent ilmestyi vuonna 2019. Hän esiintyi vuonna 2022 Pori Jazzissa.
Palkinnot ja tunnustukset

Brit Awards, vuoden paras kappale
ehdokas: Grammy, vuoden paras kappale
Aiheesta muualla

Kuvia tai muita tiedostoja aiheesta Lewis Capaldi Wikimedia Commonsissa
Leijonamieli

| Tuukka Rihkola |
| --- | --- |
 Leijonamieli esiintymässä Ilosaarirockissa 2012.
Henkilötiedot
Syntynyt: 13. lokakuuta 1981 (ikä 42)
Ammatti:  rap-artisti, sanoittaja, tuottaja, DJ
Muusikko
Taiteilijanimi:  Leijonamieli Ringo Ruffsoul J Fox Lionel Itchie DJ Leijonamieli Deejay Leijonamieli
Laulukielet:  suomi, englanti
Aktiivisena:  1999–
Tyylilajit:  rap
Yhtyeet:  Flegmaatikot Leijonamieli & Putkimiehet
Levy-yhtiöt:  Poko Records (2000–2001), Plastinka (2005–)
  [ Muokkaa Wikidatassa ] [ ohje ]  
Tuukka Rihkola (s. 13. lokakuuta 1981), tunnetaan paremmin taiteilijanimellään Leijonamieli, on tamperelainen rap-artisti, sanoittaja, tuottaja sekä DJ, joka lähti soolouralle Flegmaatikot-yhtyeen jäätyä tauolle. Leijonamieli perusti vuonna 2004 Leijonamieli & Putkimiehet -kokoonpanon, jonka suurimmaksi hitiksi nousi kappale Laulu Sadepäivän Varalle. Heidän musiikkiaan kuultiin muun muassa elokuvassa Tyttö sinä olet tähti. Kokoonpano hajosi syksyllä 2009 ja heidän viimeisin julkaistu kappaleensa Jos vain herään on kuultavissa Suomihiphoppia Vol. 6 -kokoelmalla. 4. joulukuuta 2009 Leijonamieli julkaisi internetissä ilmaisen EP:n Ringo Ruffsoul - No Backups (Shades Of Grey). Tällä hetkellä Leijonamieli keskittyy Tampereella omistamansa Cosmic Studiosin pyörittämiseen ja musiikin tuottamiseen. Leijonamieli on myös palannut Flegmaatikkojen riveihin ja yhtyeen uusi albumi on määrä julkaista vuoden 2012 aikana.päivitettävä Leijonamieli on toiminut myös Palefacen keikka-DJ:na.
Leijonamielen tuotantoon kuuluu Flegmaatikot-albumien (Läheltä ja kaukaa, 2001 ja Hampuusin päiväkirja, 2001) lisäksi Putkimiesten kanssa tehty Lauluja sadepäivän varalle (2006), No Backups -EP, sekä useita vierailuja eri artistien levyillä. Leijonamieli julkaisi 27. huhtikuuta 2011 Versatile Fall -EP:n.
Diskografia > Albumit

Flegmaatikot – Läheltä ja kaukaa (2001)
Flegmaatikot – Hampuusin päiväkirja (2001)
Leijonamieli & Putkimiehet – Lauluja sadepäivän varalle (2006)
Ringo Ruffsoul – No Backups (Shades of Grey) (2009)
Ringo Ruffsoul – Versatile Fall (2011)
Flegmaatikot – 931 (2012)
Liikevoitto

Liikevoitto eli liiketulos tarkoittaa kirjanpidossa tuloslaskelman erää, joka lasketaan vähentämällä liikevaihdosta ja liiketoiminnan muista tuotoista liiketoiminnan kulut ja poistot. Liikevoitto on liiketoiminnan tulos ennen korkoja, veroja, tilinpäätössiirtoja ja voitonjakoa. Jos liikevoitto on negatiivinen, kyseessä on liiketappio.
Liikevoitto tai -tappio kertoo sen rahamäärän, joka liiketoiminnasta jäi jäljelle, kun siitä vähennetään liiketoiminnan aiheuttamat kulut. Liikevoitto on riippumaton yrityksen pääomarakenteesta. Liikevoittoa laskettaessa ei oteta huomioon lainanantajien, verottajan ja omistajien vaatimuksia. Koska liikevoitosta ei nettotulokseen verrattuna ole vähennetty veroja ja korkokustannuksia, mahdollistaa se eri veroalueilla ja erilaisilla pääomarakenteilla varustettujen yritysten kannattavuuden vertailun.
Jos yritys tekee liiketappiota, yritys ansaitsee liian vähän kattaakseen liiketoimintansa kulut. Tällöin yritys ei pysty tuottamaan korvauksia lainanantajille, verottajalle eikä omistajille.
Toisaalta nk. kertaerät ovat liiketoimintaan kuulumattomia kuluja ja menoja; myyntivoitot, työpaikkojen vähennyksistä aiheutuvat kulut, yrityksen maksamat sakot, omaisuuden arvoon tehtävät muutokset jne. Mikäli kertaeriä ei huomioida, käsitys yrityksen liiketoiminnan kehityksestä pelkän liikevoiton muutoksen perusteella ei kuitenkaan anna todellista kuvaa yrityksen tuloksesta. Siten todellisempi käsitys liikevoittoa arvioitaessa on verrata liikevoiton kehitystä ilman satunnaisia tuotto- ja kulueriä.[lähde? ]
Liikevoittoprosentti

Liikevoittoprosentti eli liiketulosprosentti on liiketoiminnan tulos suhteessa liiketoiminnan tuottoihin:
Liiketoiminnan tuotot tarkoittaa liikevaihtoa ja liiketoiminnan muita säännöllisiä tuottoja.
Tämä tunnusluku kuvaa yrityksen liiketoiminnan menestystä ottaen kohtuullisesti huomioon toimialojen väliset erot.
Ohjearvot

Liikevoittoprosentin ohjeellisia arvoja ovat:
yli 10 %: hyvä
5–10 %: tyydyttävä
alle 5 %: heikko
Ohjearvoihin kannattaa suhtautua varauksella. Tavoite riippuu toimialan ja liiketoiminnan luonteesta ja ansaintalogiikasta: tarvittavan pääoman määrästä, pääoman kiertonopeudesta ja siitä, kuinka paljon liiketoimintaan liittyy jalostusarvon luontia.
Libby Larsen

Libby Larsen
Libby Larsen (s. 24. joulukuuta 1950 Wilmington, Delaware) on yhdysvaltalainen säveltäjä.
Larsen opiskeli Minnesotan yliopistossa Dominick Argenton johdolla. Hän perusti vuonna 1973 Stephen Pauluksen kanssa Minnesota Composers Forumin (sittemmin American Composers Forum). Larsenista tuli Minnesotan orkesterin residenssisäveltäjänä vuosina 1983–1986 toimiessaan ensimmäinen nainen, joka sai Yhdysvalloissa residenssin suurelta orkesterilta. Hänellä on ollut monia muitakin residenssejä, esimerkiksi Charlotten sinfoniaorkesterin ja Colorado Symphonyn kanssa. Huhtikuussa 2003 Kongressin kirjasto ilmoitti hänen nimityksestään John W. Kluge Centerin ensimmäiseksi koulutuksen ja teknologian Harissios Papamarkou -professoriksi.
Larsenin yhteistyökumppaneihin ovat orkesterien ohella kuuluneet muiden muassa The King's Singers, Benita Valente ja Frederica von Stade. Hänen teostensa levytyksiä on julkaistu muiden muassa Angel Recordsin, Nonesuch Recordsin, Decca Recordsin ja Koch Internationalin kautta. Larsen sai vuonna 1994 Grammy-palkinnon The Art of Arlene Augér -levyn tuottajana; teoksella kuullaan myös Larsenin teos Sonnets from the Portuguese. Larsenille on lisäksi myönnetty National Endowment for the Artsin stipendi.
Larsen on säveltänyt toistakymmentä oopperaa. Hänen tuotantoonsa kuuluu myös satoja muita erilaisia teoksia, kuten vokaali-, kamari-, orkesteri- ja kuoromusiikkia.
Aiheesta muualla

Viralliset sivut (englanniksi)
Lodi-dynastia

| Lodi-dynastia > 1451–1526 |
| --- | --- |
   Lodi-dynastia on merkitty Intian 1500-luvun kartalla Afgaanien valtakunnaksi. 
Pääkaupunki:  Delhi
Lodi-dynastia oli Delhin sulttaanikuntaa hallinnut viimeinen dynastia. Dynastia oli paštutaustainen, ja se hallitsi maata vuosina 1451-1526. Ensimmäinen Lodi-hallitsija oli Bahlul Lodi, joka korvasi Sayyid-dynastian viimeisen sulttaanin vuonna 1451. Lodi-dynastian aikana Delhin sulttaanikunnan hallitsemat alueet laajenivat Pohjois-Intiassa. Bahlul Lodin ja hänen seuraajansa Sikandar Lodin aikana sulttaanin valta perustui paštu- ja turkkilaispäälliköiden tukeen. Dynastian kolmas hallitsija, Sikandarin poika Ibrahim Lodi, yritti palauttaa maahan sulttaanin vallan. Hänen toimintatapansa aiheuttivat tyytymättömyyttä, ja seurauksena oli, että ylimystö kutsui mogulihallitsija Baburin hyökkäämään Delhiin. Ibrahim Lodi tapettiin Panipatin ensimmäisessä taistelussa vuonna 1526, jolloin Lodi-dynastia päättyi ja maassa alkoi mogulivallan aikakausi.
Lodewijk Heyligen

Ludovicus Sanctus eli Lodewijk Heyligen (1304 Beringen? – toukokuu 1361 Avignon) oli flaamilainen musiikkitieteilijä ja kirkonmies. Hän toimi musiikkimestarina kardinaali Giovanni Colonnan palveluksessa Avignonissa, jossa tapasi Francesco Petrarcan ja muodosti tämän kanssa läheisen ystävyyssuhteen. Hänestä käytettiin lempinimeä "Sokrates".
Heyligen erikoistui musiikkiin Liègen Saint-Laurentin apottiluostarikoulussa. Hän lähti nuorena Avignoniin, johon jäi kuolemaansa saakka, vaikka Giovanni Colonna kuoli ruttoon 1340-luvulla. Heyligen kirjoitti julkaisun Sentencia in musica sonora subiecti. Hän on myös mahdollisesti Louis d'Anjoun nimiin laitetun kadonneen De musicae commendacione -tutkielman kirjoittaja.
Lego The Hobbit

| Lego The Hobbit |
| --- | --- |

Kehittäjä:  Traveller's Tales
Julkaisija:  Warner Bros. Interactive Entertainment Feral Interactive (OS X)
Jakelija:  Steam, Nintendo eShop ja Microsoft Store
Ohjaaja:  Jon Burton James McLoughlin
Tuottaja:  Randhir Jutley
Suunnittelija:  Jon Burton
Taiteilija:  Leon Warren
Säveltäjä:  Howard Shore (elokuvasarjan musiikki) Ian Livingstone Rob Westwood
Julkaistu:   8. huhtikuuta 2014 NA 8. huhtikuuta 2014EU 11. huhtikuuta 2014AUS 17. huhtikuuta 2014 Wii U NA 11. huhtikuuta 2014EU 222. huhtikuuta 2014AUS 7. toukokuuta 2014 OS X  18. joulukuuta 2014 
Lajityyppi:  toimintaseikkailu
Pelimuoto:  yksinpeli, kaksinpeli
Ikäluokitus:  PEGI: 7
Alusta:  Nintendo 3DS, OS X, PlayStation 3, PlayStation 4, PlayStation Vita, Wii U, Windows, Xbox 360, Xbox One
Hinnoittelutapa:  kertamaksu ja ostettavissa vapaaehtoista lisäsisältöä
Jakelumuoto:  digitaalinen jakelu
Lisää peliartikkeleitaVideopelien teemasivulla
Infobox OK       : 
Lego The Hobbit on Traveller's Talesin kehittämä ja Warner Bros. Interactive Entertainmentin sekä Feral Interactivein julkaisema toimintaseikkailupeli, joka on julkaistu vuonna 2014.
Peli on Lego-teemainen ja seuraa Hobitti-elokuvatrilogian kahden ensimmäisen elokuvan juonta. Pelin äänet on pääosin otettu elokuvista. Sille huhuttiin tulevan elokuvatrilogian kolmanteen osaan, Viiden armeijan taistelu, perustuva lisäosa ladattava sisältönä, mutta Warner Bros. Interactive Entertainment ilmoitti maaliskuussa 2015, että trilogian kolmanteen elokuvaan perustuvaa lisäosaa ei kehitetä.
Vastaanotto

Pelin PlayStation 4 -versiosta arvostelun kirjoittanut Tero Lehtiniemi kuvailee sitä ”tutuksi ja turvalliseksi Lego-toiminnaksi kauniisti toteutettuna”. Se seuraa Lego The Lord of the Rings -pelin jalanjälkiä, mikä Lehtiniemen mukaan näkyy negatiivisessa mielessä pelillisten elementtien kierrättämisenä ja vanhojen rakennuspalikoiden käyttämisenä silloin, kun kyseinen paikka on aiemmassa pelissä. Hän pitää kenttiä sinänsä hyvin rakennettuina.
| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
Metacritic: (PS4) 72/100 (X360) 70/100 (PC) 68/100 (XONE) 69/100
Arvostelupisteet
Julkaisu: Pisteet
Gamereactor: 7/10 (PS4)
GamesRadar:  (XONE)
Pelaaja: 6/10 (PS4)
Eurogamer.net: 6/10
Aiheesta muualla

LEGO The Hobbit MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Lego The Hobbit (video game) – 27.6.2023 versio 1156569393
Käännös suomeksi
Lokomotiv Stadium (Mezdra)

| Lokomotiv Stadium |
| --- | --- |

Rakennuksen tiedot
Sijainti:  Mezdra, Bulgaria
Avattu:  ?
Omistaja:  ?
Kenttä:  Nurmi
Käyttäjät
 PFC Lokomotiv Mezdra 
Katsojakapasiteetti
 5 000 
Lisää rakennusartikkeleitaArkkitehtuurin teemasivulla
Lokomotiv Stadium on monikäyttöinen stadion Mezdrassa Bulgariassa. Nykyään sitä käytetään enimmäkseen jalkapallossa PFC Lokomotiv Mezdran kotikenttänä. Stadionille mahtuu 5 000 ihmistä.